text: Så meget regn faldt der: Se de vilde og våde billeder
  14 oktober 2019 kl. 13.18
  Tekst: Charlotte Sølvsten
  Et skybrud ramte i weekenden flere steder med voldsom og ødelæggende kraft.
  De store vandmængder omdannede blandt andet Vedelsgade og Vesterbrogade i Vejles midtby til rivende vandløb, og flere butikker og private boliger i stueetager stod under vand. 
  Ifølge Vejle Kommunes egne opgørelser falder der cirka 800 millimeter regn på et år i kommunen, men her var der tale om hele 50 millimeter vand på bare et døgn.
  
  Så meget regn kom der
  I følge TV VEJRs meteorolog Thomas Mørks opgørelse kom der fra torsdag aften klokken 23 og frem til samme tidspunkt fredag aften 52,7 millimeter regn i Askov nær Vejen, mens man i Billund i samme periode fik 45,2 millimeter.
  Af disse regnmængder er mere end 24 millimeter faldet på blot seks timer, og dermed har der tilmed været tale om kraftig regn.
  Kigger man på de seneste 72 timer frem til lørdag morgen, har man samlet set fået henholdsvis 66 og 62 millimeter i Askov og Vejen.
  